Hoogvliet

**Hoogvliet** is 'n plaots in en e stadsdeil vaan de Nederlandse gemeinte Rotterdam. 't Ligk zier excentrisch, gans in 't zuidweste vaan de gemeinte, en weurt daorum neet tot de plaots Rotterdam gerekend. Veurheer waor Hoogvliet 'n agrarisch dörp, meh in 1934 woort 't, tegeliek mèt de naobergemeinte Pernis, aon Rotterdam touwgeveug. Nao d'n oorlog woort Hoogvliet drastisch oetgebouwd tot 't steideleke proporties kraog.

## Historie
Hoogvliet hètde veurheer *O(e)denvliet*, nao Oede vaan Putten, de dochter vaan Nicolaas III vaan Putten, die dit gebeed es broedssjat mètkraog bij häören trouw mèt Wöllem IV vaan Horne. In 1326 duuk  veur 't iers oonder dee naom op. Iewelaank bleef Hoogvliet 'n ambach, tot 't in 1811 bij Poortugaal woort geveug. Nao de Franse bezètting, in 1816 woort dit weer oongedoon gemaak en woort Hoogvliet 'n gemeinte, die de lèste decennia vaan zie bestoon häöre börgemeister deilde mèt Pernis. Dit bleef 't tot 1934, wie Hoogvliet tegeliek mèt Pernis door Rotterdam woort geannexeerd. Allewel tot 't snel greujend Rotterdam deze groond veur havegebeed meinde nujeg te höbbe, bleef Hoogvliet gooddeils gespaord. Pas nao d'n Twiede Wereldoorlog kaom hei verandering in: toen woort 't oersprunkelek diekdörp oetgebouwd tot 'n stad vaan tiendoezende inwoeners. In tegestèlling tot Pernis, boe veural inheimse dörpelinge woene, woort Hoogvliet 'n echte Rotterdamse veurstad.

### Historische inwoenertalle
Hoogvliet greujde e groet deil vaan zie bestoon es zelfstendege gemeinte gestiedeg, meh kós roond 1900 'nen dudeleken trökval.

;Opmerkinge
* De polders Oud- en Nieuw-Engeland zien in de volkstèlling vaan 1795 apaart opgenome; ze hadde daan 26 inwoeners. Dit bringk de greuj tösse 1795 en 1830 op +44,1%.
* Genormaliseerd nao 'nen tied vaan tien jaor kump de greuj tösse 1795 en 1830 oet op 12,8% (zoonder d'n Oud- en Nieuw-Engelandse Polder) daan wel 11,0% (mèt de Engelandse Polders).

;Rillatief oontwikkeling vaan 1830 tot 1971
(*v*1830=100)

                                                
ImageSize  = width:550 height:230                        
PlotArea   = left:40 right:10 top:10 bottom:20            
TimeAxis   = orientation:horizontal                       
AlignBars  = justify                                       
Colors =                                                
  id:gray1 value:gray(0.9)                           
                                                  
DateFormat = yyyy                                 
Period     = from:1830 till:1930                 
ScaleMajor = unit:year increment:10 start:1830
                                    
PlotData =                          
  bar:400 color:gray1 width:1                 
  from:start till:end         
  bar:300 color:gray1       
  from:start till:end
  bar:200 color:gray1
  from:start till:end
  bar:100 color:gray1
  from:start till:end
  bar:0 color:gray1                   
                    
LineData =       
  layer:front   
  points:(40,70)(90,75) color:blue width:1
  points:(90,75)(135,79) color:blue width:1
  points:(135,79)(185,84) color:blue width:1
  points:(185,84)(235,92) color:blue width:1
  points:(235,92)(285,104) color:blue width:1
  points:(285,104)(335,119) color:blue width:1
  points:(335,119)(385,139) color:blue width:1
  points:(385,139)(435,165) color:blue width:1
  points:(435,165)(490,195) color:blue width:1
  points:(490,195)(540,224) color:blue width:1
  points:(40,70)(90,73) color:green width:1
  points:(90,73)(135,79) color:green width:1
  points:(135,79)(185,83) color:green width:1
  points:(185,83)(235,91) color:green width:1
  points:(235,91)(285,97) color:green width:1
  points:(285,97)(335,104) color:green width:1
  points:(335,104)(385,96) color:green width:1
  points:(385,96)(435,97) color:green width:1
  points:(435,97)(490,103) color:green width:1
  points:(490,103)(540,110) color:green width:1


Blauw: Provincie Zuid-Holland
Greun: Gemeinte Hoogvliet

## Aonzien
Hoogvliet besteit of bestoont oet 'n aontal polders, boe-oonder d'n Oudelandse Polder, de Nieuw-Engelandse Polder en de Meeuwenplaat. De dörpsbebouwing waor geconcentreerd aon de westeleken diek vaan d'n Oudelandse Polder. Allewijl zien de polders (op get opebaar greun nao) compleet volgebouwd. Vaan de dörpsstraot is e deil bewoerd gebleve; hei kin me nog väöl aw hoezer vinde. 't Stök diek boe de kèrk aon stoont is wel aofgegrave; de kèrk zelf is evels gespaord gebleve. Hoogvliet kint gein rieksmonuminte, meh wel e paar gemeinteleke monuminte.

## Bevolking
De bevolking bedreug intösse e väölvoud vaan wat 't zelfstendeg dörp oets heet gekind. In 2012 woende hei in totaol 34.065 lui.

### Etnische samestèlling
Hoogvliet heet 'n diverse bevolking, meh is witter es Rotterdam gemiddeld. In 2012 waor 66% vaan de bevolking otochtoon, 9% westers allochtoon en 25% neet-westers allochtoon, daovaan 1%pt. Marokkaans, 6%pt. Antilliaans, 9%pt. Surinaams, 3%pt. Turks en 6%pt. vaan aander aofkoms. Hoogvliet-Noord is allochtoonder es Hoogvliet-Zuid.

### Dialek
Vaanaajds weurt in Hoogvliet 't Wes-IJsselmonds gesproke, 'n awwerwèts Hollands dialek wat me ouch sprik in Pernis, Poortugaal en Rhoon (allewel tot dat dialek oosteleken invlood heet). Dit dialek is inger verwant aon de tongvalle vaan Voorne-Putten es aon die vaan Oost-IJsselmonde. Of 't nog weurt gesproke is de vraog; de inheimse bevolking vaan Hoogvliet is zwoer in de minderheid.

## Verkier
Noordelek vaan Hoogvliet löp d'n A 15. De Rotterdamse stadsweeg s102 geit dweers door 't stadsdeil heer en kump via Poortugaal en Rhoon oetindelek in Charlois (Rotterdam-Zuid) oet. De s102 hiet Groene Kruisweg en löp van'e rand van Den Briel/Brielle langes Spijkenisse dweers door 't stadsdiel noar Charlois.

Hoogvliet weurt sinds 2002 aongedoon door de metro vaan Rotterdam, en wel door lijn C (vreuger de Calandlijn) en lijn D. Lijn C begint in Capelle aan den IJssel en geit via 't Rotterdams stadscentrum nao Spijkenisse. Lijn D begint bij statie Rotterdam Centraol en geit via 't centrum en Rotterdam-Zuid oetindelek ouch nao Spijkenisse. In 't stadsdeil Hoogvliet zien drei staties: Tussenwater, Hoogvliet en Zalmplaat.

## Politiek
Hoogvliet waor, es stadsdeil, tot 2014 ein vaan de deilgemeintes vaan Rotterdam. Naodeen heet me de deilgemeinteraode gereduceerd tot gebeedscommissies, boe ouch veur kin weure gestump.

In 2006 vörmde PvdA en IBP hei same 'n coalitie, in 2010 bestoont 't colleesj oet Leefbaar Rotterdam, Nieuw Hoogvliet en PvdA.

## Waope
De gemeinte Hoogvliet is noets e waope verliend. De gemeinte vroog in 1817 wel um e waope, wat ziech zoe liet umsjrieve:

:In keel (*roed*) drei sjèldsjes, gezat 2-1, vaan goud, belaoje mèt vief zèspuntege stare vaan lazuur (*blauw*), gezat 2-1-2.

Dit waope is gebaseerd op 't waope vaan de aw hierlekheid Poortugaal (en daomèt oetindelek op 't waope vaan Portugal). 't Is neet bekind boeveur d'n Hoege Raod vaan Adel 't neet heet verliend.

## Bronne
*Dit artikel is deil gebaseerd op 't corresponderend Nederlandstaoleg artikel, en wel in [https://nl.wikipedia.org/w/index.php?title=Hoogvliet_%28stadsdeel%29&oldid=43641388 dees versie].*

### Rifferenties


## Extern links
* Website vaan 't stadsdeil